El Consorci Palància Belcaire posa en marxa la campanya ‘Som capaços de tot si reciclem en equip’
28 de novembre 2019

![](/media/d0rlxtms/13_cuerpo_img_9553.jpg)  
  

El Consorci Palància Belcaire del Pla Zonal de Residus C3/V1, en el qual l'Ajuntament de Sagunt està inclòs, ha organitzat la campanya ‘Som capaços de tot si reciclem en equip’. Una iniciativa que té com a objectiu promoure i millorar la recollida selectiva dels residus domèstics i la fracció orgànica selectiva a través de diversos contenidors i instal·lacions. Tot això, amb la finalitat que la ciutadania puga contribuir amb el seu reciclatge a la cura del medi ambient i a la millora del tractament dels residus.

  

La campanya acosta l'ecoparc i l’ecomòbil a la ciutadania amb la intenció de facilitar les tasques de reciclatge. En este sentit, cal recordar que en el municipi hi ha un ecoparc fix en el polígon SEPES i un ecoparc mòbil que se situa de manera itinerant. Els educadors mediambientals, en esta campanya, ensenyen l'ús dels diferents contenidors: el contenidor groc, destinat per a botelles, envasos de plàstic, metàl·lics i brics; el contenidor blau per a caixes de cartó, envasos d'alimentació, calçat, paper, etc.; l'iglú verd per a depositar botelles, flascons i pots de vidre; finalment, el contenidor marró per a les restes de menjar, com a verdures, ossos, sobres de carn, peix, etc.

  

Concretament, l’ecomòbil està situat, segons els dies, en diverses zones del municipi, de 8.30 a 13.30 hores, com el mercat de Sagunt (enfront de la seu UGT), l'aparcament del Pavelló René Marigil (Sagunt), el mercat del Port de Sagunt (Plaza 1 de Maig), el Triangle Umbral, la Platja del Port de Sagunt (al costat de Creu Roja), l'encreuament del carrer del Cid amb avinguda Camp de Morvedre, al carrer Vent de Gregal i altres zones de la platja d’Almardà i urbanitzacions de muntanya. Per a més informació sobre els punts on estarà situat l’ecomòbil s'especifiquen els detalls en la imatge de baix.

​

![](/media/fvolrwte/13_ecoparquemovil_c.jpg)  
  

Pel que fa a l'ús de l'ecoparc fix, situat en el polígon Sepes a l'avinguda Benjamí Franklin (al costat del Parc de Bombers), la ciutadania pot fer-ne ús per a depositar, de forma classificada, productes com bombetes, lluminàries, piles, bateries, envasos de productes tòxics, restes de pintures, articles voluminosos, neumàtics i aparells elèctrics i electrònics, entre molts altres. En l'horari comprés de dimarts a dissabte des de les 9 h fins a les 14 h i des de les 16 h fins a les 20 h; i els diumenges i festius des de les 9 h fins a les 14 h.

  

En declaracions del conseller delegat de la SAG, Roberto Rovira, ha destacat que esta campanya pretén ser una crida a la participació ciutadana i al treball per la cura del medi ambient com a eix fonamental de futur. Així mateix, el delegat ha subratllat: «**La nostra ciutat és pionera en tot el nostre entorn i dins del Consorci gràcies a l'enorme esforç que es fa des de la SAG, que compta amb més de 2.000 contenidors de recollida selectiva, entre el contenidor verd, el contenidor de paper i el contenidor d'envasos. A més, del contenidor de residus orgànics amb el qual som un exemple per a tots els municipis del Consorci**». Al mateix temps, Rovira ha assenyalat la necessitat de continuar treballant en estes campanyes periòdiques de conscienciació tant amb el Consorci com amb el departament de Medi Ambient i de la col·laboració de l'empresa pública de neteja SAG.

  

![](/media/s0ebvvfk/13_cuerpo_img_9545.jpg)  
![](/media/hb4nn3ug/13_cuerpo_img_9538.jpg)  

*   [](http://www.facebook.com/sharer.php?u=https://aytosagunto.es/va/actualitat/el-consorci-palancia-belcaire-posa-en-marxa-la-campanya-som-capacos-de-tot-si-reciclem-en-equip/ "Facebook")
*   [](http://twitter.com/share?url=https://aytosagunto.es/va/actualitat/el-consorci-palancia-belcaire-posa-en-marxa-la-campanya-som-capacos-de-tot-si-reciclem-en-equip/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consorci-palancia-belcaire-posa-en-marxa-la-campanya-som-capacos-de-tot-si-reciclem-en-equip/ "Linked In")
*   [](mailto:?body=https://aytosagunto.es/va/actualitat/el-consorci-palancia-belcaire-posa-en-marxa-la-campanya-som-capacos-de-tot-si-reciclem-en-equip/)